Cofnodion Cyngor Cymuned Medi 2020

Cynhaliwyd cyfarfod arbennig awyr agored ym maes parcio Capel Tabor am 7.30 ar Fedi 10 2020

Presennol : Lyn Davies, Angharad Evans, Dylan Davies, Huw Griffith, Fred Jones, Islwyn Jones a’r clerc.

Ymddiheuriad : Margaret Lewis.

Trafodwyd llythyr oddi wrth Cylch Meithrin Llangwyryfon yn nodi bod nifer y plant wedi mynd yn llai, eu bod wedi methu cynnal digwyddiadau i godi arian yn ystod cyfnod clo’r pandemig, a’u bod heb dderbyn nawdd oddi wrth y Cyngor Sir yn ystod yr un cyfnod, a grantiau eraill yn anodd dod o hyd iddynt gan fod pawb yn yr un sefyllfa.

Gofyn felly am gyfraniad wrth y Cyngor Cymuned.

Cytunwyd i gefnogi’r Cylch Meithrin gan werthfawrogi ei gyfraniad a’i bwysigrwydd i’r gymuned a’r ysgol dros 40 o flynyddoedd. Awdurdodwyd cyfrannu £2000 o’r gronfa Gymunedol.

Awdurdodwyd talu’r grant mynwentydd i’r C Ff I pan dderbynnir anfoneb oddi wrthynt.

Rhoddwyd hysbysiad ar y wefan fod yr adroddiad ariannol ar gael i’w archwilio gan y cyhoedd ond nad oedd yr Archwiliwr Allanol wedi cyhoeddi ei adroddiad eto

Rhagor o wybodaeth am ‘Lleoedd Lleol ar gyfer Natur’. Bydd y deunydd yn cyrraedd a rhywun o Cadw Cymru’n Daclus yn mynd i ymweld â’r safle..